Pieniamerikanpaimenkoira

Pieniamerikanpaimenkoira () on lokakuusta 2017 alkaen Suomen Kennelliiton hyväksymä pienikokoinen paimenkoirarotu, jonka alkuperämaa on Yhdysvallat. Vuoden 2018 alusta rodulla on oikeus osallistua Suomessa ja muissa Pohjoismaissa järjestettäviin näyttelyihin ja kokeisiin. Vuoden 2019 syyskuussa myös FCI tunnusti sen viralliseksi roduksi.Miniature American Shepherd. Federation Cynologique Internationale, 4.9.2019. Haettu 22.9.2019.Pieni amerikanpaimenkoira FCI -roduksi . Suomen Pienet Amerikanpaimenkoirat ry. Haettu 22.9.2019. FCI:n mukaan rodun vastuumaa on Unkari. Rodun kansainvälinen suosio on kovassa kasvussa, ja esimerkiksi Ruotsissa rekisteröitiin 704 rodun edustajaa vuonna 2023, mikä teki siitä kyseisen vuoden 11. rekisteröidyimmän rodunRegistreringssiffrorna faller när SKK-uppfödarna skjuter fram valpkullar. Svenska Kennelklubben, 11.1.2024. Haettu 22.1.2024.; Ranskassa puolestaan rekisteröitiin tuolloin peräti 5 581 rodun edustajaa, mikä teki siitä kyseisen vuoden 9. rekisteröidyimmän rodunLe berger australien, en tête du top 10 des chiens préférés des Français en 2023!. Société Centrale Canine, 2024. Haettu 22.1.2024..

 Ulkonäkö 

 Rakenne 
Pieniamerikanpaimenkoira on sopusuhtainen, hieman korkeuttaan pidempi pienikokoinen koirarotu. Urosten tavoiteltu säkäkorkeus on 35,5–46 cm ja narttujen vastaavasti 33–43 cm.Pieniamerikanpaimenkoira. Suomen Kennelliitto, 25.10.2017. Viitattu 1.2.2020. Paino suhteutuu säkäkorkeuteen ja on noin 9–18 kg. Häntä voi olla pitkä tai luonnollisesti töpö, Suomessa hännän typistäminen ei ole sallittua.

 Turkki 
Karvapeite on liioittelematon, kohtuullisella kauluksella ja eturaajojen- ja reiden takaosan hapsutuksella. Karva on keskivahvaa ja keskipitkää, suoraa tai laineikasta ja säänkestävää. Alusvillan määrä vaihtelee.

Sallitut värit ovat:
yksivärinen: sinimarmoroitu (blue merle), punamarmoroitu (red merle), punainen (maksanvärinen/liver), musta
kaksivärinen: musta tan merkein, punainen tan merkein, blue merle tan merkein, red merle tan merkein, musta valkoisin merkein, punainen valkoisin merkein, blue merle valkoisin merkein, red merle valkoisin merkein
kolmivärinen: musta valkoisin ja tan-merkein, punainen valkoisin ja tan-merkein, blue merle valkoisin ja tan-merkein, red merle valkoisin ja tan-merkein

 Luonne ja käyttäytyminen 
Pieniamerikanpaimenkoira on älykäs, tarmokas ja miellyttämishaluinen. Sillä on voimakas paimennus- ja vartiointivietti. Se soveltuu monenlaiseen käyttöön ja erilaisiin harrastuksiin, sillä se on helposti koulutettava, innokas ja sinnikäs työkoira. Tämä rotu on perheeseensä kiintyvä ja uskollinen, ja on omimmillaan aktiivisessa kodissa. Voi olla varautunut vieraita kohtaan, mutta ei saisi olla arka. 

 Alkuperä 
Rotu on kotoisin Kaliforniasta.Breed Standard: Miniature American Shepherd. Fédération Cynologique Internationale. Haettu 25.8.2021. 1960-luvulla amerikkalaisilla farmeilla käyttökoirina työskennelleitä pienikokoisia australianpaimenkoiria alettiin kasvattaa tarkoituksella yhä pienemmiksi. Ympäri maata matkustavat hevosmiehet alkoivat suosia niitä seuralaisinaan, koska ne olivat uskollisia, älykkäitä ja pienikokoisia eli täten kiertelyyn hyvin soveltuvia.Miniature American Shepherd: History. American Kennel Club. Haettu 13.7.2019.

 Terveys 
Rodun odotettu elinikä on 12–15 vuotta Amerikan rotujärjestön mukaan. Kuten useilla rotukoirilla, myös pieniamerikanpaimenkoirilla esiintyy joitain tyypillisiä sairauksia. Suomessa rotua ei ole rekisteröity vielä kovin paljoa ja tietoa radun terveydestä tulee lähivuosina lisää. Tällä hetkellä rodussa seurataan eriltyisesti lonkkaniveldysplasiaa, kyynärniveldysplasiaa, erilaisia silmäsaurauksia ja NAD:ia (neuroaksonaalinen dystrofia).

Noin 84 %:lla pieniamerikanpaimenkoirista on terveet lonkat (Suomen Kennelliiton arvosteluasteikolla A tai B), kun taas kohtalaista tai vaikeaa lonkkaniveldysplasiaa esiintyy vain 1 %:lla rodun edustajista (Suomen Kennelliiton arvosteluasteikolla D tai E). Eriasteista kyynärniveldysplasiaa esiintyy vain 3 %:lla rodun edustajista. Erilaisista silmäsairauksista rodulle tavallisimpia ovat ylimääräiset ripset (distichiasis) ja iris hypoplasia. Pieniamerikanpaimenkoiran PEVISA-ohjelmassa on pakollinen lonkkakuvauslausunto, kyynärkuvauslausunto ja silmälausunto.

Neuroaksonaalinen dystrofia on rappeuttava hermokudoksen sairaus, johon on nykyisin olemassa geenitesti. ja tyypillisin sairastumisikä on 2-4 vuotta. Oireenkuvaltaan sairaudessa esiintyy kömpelyyttä, takapään jäykkyyttä, pidätysongelmia ja sairauden myöhäisemmässä vaiheessa hengitysvaikeutta. Neuroaksonaalinen dystrofia periytyy monogeenisena, autosomaalisena resessiivisenä sairautena, mikä tarkoittaa että sairaan koiran on saatava geeni kummaltakin vanhemmalta. Kantajat (yhden alleelin koirat) eivät sairastu.

Pieniamerikanpaimenkoirat ovat keskimääräistä rotukoiraa vähemmän sisäsiittoisia. Geenitutkimuksessa vähiten sisäsiittoinen koirarotu oli sekarotuinen ja sen jälkeläisen sisäsiittoisuusluku oli 0,037. Serkusten jälkeläisen sisäsiittoisuusluku on 0,0625 ja täyssisarusten jälkeläisellä luku on 0,25, mikä on melkein sama kuin keskimääräisellä rotukoiralla. Pieniamerikanpaimenkoiran jälkeläisen luku oli 0,10. Sisäsiittoisuus lisää sairastavuutta ja heikentää rodun elinvoimaa.

 Rotu Suomessa 
Pieniamerikanpaimenkoiria on rekisteröity Suomen Kennelliittoon vuodesta 2018 alkaen. Ensimmäiset kolme rekisteröityä yksilöä, musta tricolor, punainen tricolor ja blue merle & tan, olivat kaikki tuontinarttuja Yhdysvalloista. Suosio on rekisteröitymisen alettua ollut huomattava: kesään 2019 mennessä Suomessa oli jo 59 rekisteröityä yksilöä, vaikka rodun rekisteröiminen oli ollut mahdollista vasta edellisvuodesta alkaen. Suomessa syntyi vuonna 2018 neljä ja alkuvuonna 2019 kolme pentuetta.

 Katso myös 

 Australianpaimenkoira

 Lähteet 

 Pieniamerikanpaimenkoirat ry

 Viitteet: 

Luokka:FCI 1 Lammas- ja karjakoirat (paitsi sveitsinpaimenkoirat)
Luokka:SKL 1 Lammas- ja karjakoirat
Luokka:Koirarodut
Luokka:Yhdysvaltalaiset koirarodut
Luokka:Paimenkoirat